****

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA BEREK**

**OPĆINSKO VIJEĆE**

**KLASA: 021-05/23-01/02**

**URBROJ: 2103-06-01-23-6**

**Berek, 06. studenog 2023. godine**

**Z A P I S N I K**

o radu 15. sjednice Općinskog vijeća Općine Berek održane 18. rujna 2023. godine (ponedjeljak) u općinskoj vijećnici koja je započela sa radom u 13:00 sati.

Nazočni vijećnici: Anka Markač, Zvonko Barilarić, Davor Novak, Mirjana Mikulić, Senka Jambrišak, Josip Marković i Vlado Krpan, Tomislav Šunjić i Marija Riđanović (9).

Na sjednici je nazočna Ivana Cindrić Jurčević, pročelnica Jedinstvenog upravnog odjela Općine Berek i načelnik.

Predsjednik Općinskog vijeća otvara sjednicu, pozdravlja prisutne, konstatira da je na sjednici nazočno 9 vijećnika te zahvaljuje na odazivu na sjednicu.

Predsjednik Općinskog vijeća čita predloženi dnevni red.

**D N E V N I R E D:**

1. Usvajanje zapisnika sa 14. sjednice općinskog vijeća,
2. Odluka o koeficijentima za obračun plaće službenika i namještenika u Jedinstvenom upravnom odjelu Općine Berek,
3. Razno

Predsjednik vijeća Tomislav Šunjić, daje dnevni red na usvajanje.

Bez rasprave jednoglasno, sa devet (9) glasova „ZA“ (Anka Markač, Zvonko Barilarić, Davor Novak, Mirjana Mikulić, Senka Jambrišak, Josip Marković i Vlado Krpan, Tomislav Šunjić i Marija Riđanović) usvojen je dnevni red.

Prelazi se na sam rad sjednice po točkama dnevnog reda.

**AD. 1. Usvajanje zapisnika sa 14. sjednice općinskog vijeća**

Predsjednik općinskog vijeća govori kako je zapisnik dobiven u materijalima te da je to zapisnik sa zadnje sjednice. Otvara raspravu.

Bez rasprave jednoglasno, sa devet (9) glasova „ZA“ (Anka Markač, Zvonko Barilarić, Davor Novak, Mirjana Mikulić, Senka Jambrišak, Josip Marković i Vlado Krpan, Tomislav Šunjić i Marija Riđanović) usvojen je **Zapisnik s 14. sjednice općinskog vijeća.**

*(Zapisnik sa 14. sjednice općinskog vijeća“ nalazi se u privitku ovoga zapisnika i čini njegov sastavni dio)*

**AD. 2. Odluka o koeficijentima za obračun plaće službenika i namještenika u Jedinstvenom upravnom odjelu Općine Berek**

Predsjednik Općinskog vijeća daje riječ pročelnici da vijećnike uputi u detalje ove odluke. Pročelnica Ivana daje slijedeće pojašnjenje: „Ova odluka je nadopunjena sukladno novoj sistematizaciji radnih mjesta u Jedinstvenom upravnom odjelu. Naime, na moj osobni prijedlog, načelnik je prihvatio dodavanje novog radnog mjesta pod nazivom Viši stručni suradnik za opće i imovinsko-pravne poslove. Obzirom da je novo radno mjesto prihvaćeno potrebno je i definirati koeficijent za obračun plaće jer imamo u planu zapošljavati novog službenika na to radno mjesto, ali na određeno vrijeme zbog povećanog opsega posla. Koeficijent za ovo radno mjesto iznosio bi 1,60.“

Predsjednik zahvaljuje pročelnici na detaljnom pojašnjenju te poziva vijećnike da se očituju i daju svoje mišljenje na dani prijedlog.

Bez rasprave jednoglasno, sa devet (9) glasova „ZA“ (Anka Markač, Zvonko Barilarić, Davor Novak, Mirjana Mikulić, Senka Jambrišak, Josip Marković i Vlado Krpan, Tomislav Šunjić i Marija Riđanović glasova usvojena je **Odluka o koeficijentima za obračun plaće službenika i namještenika u Jedinstvenom upravnom odjelu Općine Berek.**

*(Odluka o koeficijentima za obračun plaće službenika i namještenika u Jedinstvenom upravnom odjelu Općine Berek nalazi se u privitku ovoga zapisnika i čini njegov sastavni dio.)*

**AD. 3. Razno**

Predsjednik vijeća poziva vijećnike da se jave za riječ ukoliko imaju neka pitanja, prijedloge ili primjedbe, ali i napominje kako će uskoro biti i sjednica vijeća na kojoj će biti predložen Proračun za slijedeću godinu.

Nitko se ne javlja za riječ jer se slažu da je bolje na slijedećoj sjednici općinskog vijeća, koja je upravo najavljena, dati svoje prijedloge ili primjedbe koje će potom biti moguće realizirati na zadovoljstvo svih.

Predsjednik općinskog vijeća se zahvaljuje svima na dolasku, te zaključuje 15. sjednicu Općinskog vijeća u 13:20 sati

**ZAPISNIČAR: PREDSJEDNIK OPĆINSKOG**

**Ivana Cindrić Jurčević, mag.oec. VIJEĆA:**

**Tomislav Šunjić, dipl. ing građ.**